1994D0034 — SL — 01.01.1995 — 001.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B ODLOČBA KOMISIJE z dne 24. januarja 1994 o izvajanju računalniškega omrežja Animo (94/34/ES) (UL L 021, 26.1.1994, p.22)

spremenjena z:

Uradni list No page date





spremenjena z:









▼B

ODLOČBA KOMISIJE

z dne 24. januarja 1994

o izvajanju računalniškega omrežja Animo

(94/34/ES)







KOMISIJA EVROPSKIH SKUPNOSTI JE ob upoštevanju Pogodbe o ustanovitvi Evropske skupnosti, ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi ( 1 ), kakor je bila nazadnje spremenjena z Direktivo 92/118/EGS ( 2 ), in zlasti člena 20(3) Direktive, ker je Komisija sprejela več odločb o računalniškem omrežju Animo, še zlasti Odločbo 91/398/EGS z dne 19. julija 1991 o računalniškem omrežju za povezavo med veterinarskimi organi (Animo) ( 3 ), Odločbo 92/486/EGS z dne 25. septembra 1992 o načinu sodelovanja med strežniškim centrom Animo in državami članicami ( 4 ), in Odločbo 93/227/EGS z dne 5. aprila 1993 o začasni vzpostavitvi računalniškega omrežja Animo v Italiji ( 5 ); ker računalniško omrežje Animo trenutno deluje v večjem delu Skupnosti; ker je cilj vzpostaviti mrežo, ki bo delovala po vsej Skupnosti; ker je zato treba določiti roke za začetek izvajanja sistema kot celote; ker je treba določiti predpise, ki se bodo uporabili v primeru, ko država članica ne more v celoti sodelovati v omrežju; ker ta odločba ne posega v predhodne določbe o omrežju Animo, zlasti tiste, zajete v odločbah 92/486/EGS in 93/227/EGS; ker so ukrepi, predvideni s to odločbo, v skladu z mnenjem Stalnega veterinarskega odbora, SPREJELA NASLEDNJO ODLOČBO:







Člen 1

Države članice zagotovijo, da se njihove centralne enote priključijo na omrežje Animo (pošiljanje in sprejemanje vseh sporočil, predvidenih po sistemu Animo) najpozneje do 1. februarja 1994 ►A1 razen Švedsko, kjer je ta datum dan uveljavitve Pogodbe o pristopu, ter za Avstrijo in Finsko, kjer je ta datum eno leto po dnevu uveljavitve Pogodbe o pristopu ◄ .

Člen 2

Države članice zagotovijo, da se vse lokalne enote in mejne kontrolne točke priključijo na omrežje Animo najpozneje do 1. junija 1994 ►A1 razen za Švedsko, kjer je ta datum dan uveljavitve Pogodbe o pristopu, ter za Avstrijo in Finsko, kjer je ta datum eno leto po dnevu uveljavitve Pogodbe o pristopu ◄ .

Člen 3

Če država članica v skladu s členom 1 ne more začeti uporabljati računalniškega omrežja Animo do 1. Februarja 1994 ►A1 razen za Švedsko, kjer je ta datum dan uveljavitve Pogodbe o pristopu, ter za Avstrijo in Finsko, kjer je ta datum eno leto po dnevu uveljavitve Pogodbe o pristopu ◄ , centralni pristojni organ te države članice po telefaksu pošlje centralnemu organu namembne države vsa sporočila, za katerih pošiljanje je namenjen sistem Animo.

Člen 4

Če lokalna enota v državi članici ne more začeti uporabljati računalniškega omrežja Animo do 1. junija 1994 ►A1 razen za Švedsko, kjer je ta datum dan uveljavitve Pogodbe o pristopu, ter za Avstrijo in Finsko, kjer je ta datum eno leto po dnevu uveljavitve Pogodbe o pristopu ◄ , centralni pristojni organ te države članice zagotovi, da vsa sporočila, za katerih pošiljanje je po sistemu Animo namenjena ta enota, prevzame centralna enota.

Člen 5

Določbe iz te odločbe se uporabljajo brez poseganja v predhodne določbe o sistemu Animo, zlasti tiste, zajete v odločbah 92/486/EGS in 93/227/EGS.

Člen 6

Razmere v zvezi z izvajanjem sistema Animo se bodo ponovno proučile v marcu 1994.

▼A1

Člen 6a

Komisija sprejme vse potrebne prehodne ukrepe za Avstrijo in Finsko.

▼B

Člen 7

Ta odločba je naslovljena na države članice.